Öt osztrák nagybank vette át a Constantiát | 24.hu
Öt osztrák nagybank vette át a Constantiát
2008. 10. 17. 11:10	Öt osztrák nagybank teljes egészében átvette a Constantia Privatbankot, jelentette be pénteken az osztrák szövetségi pénzügyminisztérium, aláhúzva, hogy az ügylet fölött az állam kezességet vállalt.	A UniCredit Bank Austria, az Erste Group, a Raiffeisen Zentralbank, az Österreichische Volksbanken és a BAWAG-P.S.K. AG csupán jelképes összeget fizetett a százszázalékos tulajdonrészért, egyidejűleg azonnali hatállyal 400 millió eurót bocsátott a Constantia rendelkezésére a bank likviditásának biztosításához. Az összeget az állam szavatolta.
A Constantia Privatbank hozzávetőleg tízmilliárd euró lakossági betétet kezel, egyúttal befektetési alapok letéti bankjaként is szolgál. Törzstőkéje 104 millió euró, beszámítható saját eszközei 172 millió euróra rúgnak. Mintegy 260 alkalmazottat foglalkoztat.
Ingadozik a forint	×